|  |
| --- |
| Kulturministeriet kum@kum.dkSpecialkonsulent Martin Bork mab@kum.dk  |

**Vedr. høring over udkast til bekendtgørelse om Det Særlige Bygningssyn,** **dateret d. 1. juni 2018.**

Organisationen Danske Museer (ODM) takker for muligheden for at kommentere udkastet til bekendtgørelse.

ODM skal i den anledning bemærke, at bekendtgørelsen i de fleste passager er konsekvensrettelser, men også at vi finder det glædeligt, at den kulturhistoriske vægtning i Det Særlige Bygningssyn fremover påtænkes styrket, herunder at ODM skal udpege et medlem til Det Særlige Bygningssyn.

Det er et længe næret ønske at sikre større bevågenhed om de kulturhistoriske værdier i bevaringssammenhænge, men det må desværre konstateres, at der også fremover er en skæv fordeling af fagekspertise i Det Særlige Bygningssyn. Ikke mindst når det eksplicit søges tilstræbt, at arkitektur og kulturhistorie i forlængelse af lovens ordlyd vægtes mere lige i relation til fremtidens fredningsarbejde. ODM havde således gerne set en reel ligeværdig repræsentation, der også afspejler det store arbejde, som mange statsanerkendte museer yder i henhold til Museumslovens Kapitel 8 §23ff – hvor ikke mindst arbejdet med at sikre væsentlige bevaringsværdier i bredere definerede kulturmiljøer (og ikke blot enkeltværker) er i fokus.

På ODM’s vegne

Med venlig hilsen

Nils M. Jensen